ΑΠΟΦΑΣΕΙΣ
Αριθμ. 4425
Έγκριση του Κανονισμού λειτουργίας Μεταπτυχιακών Σπουδών της Σχολής Εφαρμοσμένων Τε-
χνών και Βιώσιμου Σχεδιασμού του Ελληνικού
Ανοικτού Πανεπιστημίου.
Η ΔΙΟΙΚΟΥΣΑ ΕΠΙΤΡΟΠΗ
ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τα άρθρα 1, 2, 3, 4, 5, 10 και 11 του ν. 2552/1997
«Ελληνικό Ανοικτό Πανεπιστήμιο και άλλες διατάξεις»
(Α’ 266).
2. Τα άρθρα 63, 79, 80, 81 και 82 του ν. 4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
3. Την υπό στοιχεία 135557/Ζ1/01.11.2022 διευκρινιστική εγκύκλιο του Υπουργείου Παιδείας και Θρησκευ-
μάτων «Εφαρμογή των διατάξεων του ν. 4957/2022
“Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις” για την οργάνωση και λειτουργία προγραμμάτων
μεταπτυχιακών σπουδών και λοιπά θέματα».
4. Την υπό στοιχεία 134748/Ζ1/31.10.2022 απόφαση της
Υπουργού Παιδείας και Θρησκευμάτων «Ανασυγκρότηση
της Διοικούσας Επιτροπής του Ελληνικού Ανοικτού Πανεπιστημίου κατά το μέρος που αφορά στα μέλη της περ. α’
της παρ. 1 του άρθρου 10 του ν. 2552/1997 (Α’ 266) - Ορισμός Προέδρου και Αντιπροέδρων» (Υ.Ο.Δ.Δ. 1021).
5. Την υπό στοιχεία 94151/Ζ1/29.08.2023 απόφαση
του Υπουργού Παιδείας, Θρησκευμάτων και Αθλητισμού
«Ανασυγκρότηση της Διοικούσας Επιτροπής του Ελληνικού Ανοικτού Πανεπιστημίου κατά το μέρος που αφορά
στα μέλη των περ. β’ και γ’ της παρ. 1 του άρθρου 10 του
ν. 2552/1997 (Α’ 266)» (Υ.Ο.Δ.Δ. 897).
6. Την υπό στοιχεία 52585/Ζ1/12.05.2021 υπουργική
απόφαση «Μετονομασία της Σχολής Εφαρμοσμένων
Τεχνών του Ελληνικού Ανοικτού Πανεπιστημίου (ΕΑΠ)»
(Β’ 2124).
7. Το υπό στοιχεία 593/2.3.ακ./18.03.2023 πρακτικό της
Διοικούσας Επιτροπής «Συγκρότηση Επιτροπής Μεταπτυχιακών Σπουδών στο Ελληνικό Ανοικτό Πανεπιστή-
μιο» (ΑΔΑ: 945Μ46ΨΖΣΘ-ΗΓ3).
8. Το υπ’ αρ. 4/04.12.2023 πρακτικό της Επιτροπής
Μεταπτυχιακών Σπουδών του Ελληνικού Ανοικτού Πανεπιστημίου.
9. Το υπ’ αρ. 5/12.12.2023 πρακτικό της Κοσμητείας
της Σχολής Εφαρμοσμένων Τεχνών και Βιώσιμου Σχεδιασμού του Ελληνικού Ανοικτού Πανεπιστημίου.
10. Το με αριθμό 617/2.2.ακ./29.01.2024 πρακτικό της
Διοικούσας Επιτροπής του Ελληνικού Ανοικτού Πανεπιστημίου.
11. Την υπ’ αρ. 1437/14.05.2014 έκθεση εξωτερικής
αξιολόγησης της Α.Δ.Ι.Π. που αφορά στη Σχολή Εφαρμοσμένων Τεχνών του Ε.Α.Π..
12. Το γεγονός ότι δεν έχει εκδοθεί ο Οργανισμός και
ο Εσωτερικός Κανονισμός του Ιδρύματος.
13. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Την έγκριση του Κανονισμού λειτουργίας Μεταπτυχιακών Σπουδών της Σχολής Εφαρμοσμένων Τεχνών και
Βιώσιμου Σχεδιασμού του Ελληνικού Ανοικτού Πανεπιστημίου, ως ακολούθως:
Άρθρο 1
Εισαγωγή
Αποστολή του Ελληνικού Ανοικτού Πανεπιστημίου
(Ε.Α.Π.) είναι η εξ αποστάσεως παροχή προπτυχιακής και
μεταπτυχιακής εκπαίδευσης και επιμόρφωσης, με την
ανάπτυξη και αξιοποίηση κατάλληλου εκπαιδευτικού
υλικού και μεθόδων διδασκαλίας. Στους σκοπούς του
Ε.Α.Π. εντάσσεται η προαγωγή της επιστημονικής έρευνας καθώς και η ανάπτυξη τεχνολογίας και μεθοδολογίας
στο πεδίο της μετάδοσης της γνώσης από απόσταση.
Οι μεταπτυχιακές σπουδές στο Ε.Α.Π. διέπονται από τις
διατάξεις του ν. 2552/1997 «Ελληνικό Ανοικτό Πανεπιστήμιο και άλλες διατάξεις» (Α’ 266) και συμπληρωματικά
από τις ισχύουσες για το Α.Ε.Ι. διατάξεις.
Η Σχολή Εφαρμοσμένων Τεχνών και Βιώσιμου Σχεδιασμού (Σ.Ε.Τ.) του Ε.Α.Π. οργανώνει και λειτουργεί Προ-
γράμματα Μεταπτυχιακών Σπουδών (Π.Μ.Σ.). Επίσης, η
Σχολή Εφαρμοσμένων Τεχνών και Βιώσιμου Σχεδιασμού
του Ε.Α.Π., βάσει της κείμενης νομοθεσίας, δύναται να
συμπράττει για την οργάνωση και λειτουργία Π.Μ.Σ.,
ήτοι:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1423
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
(α.) Π.Μ.Σ. σε συνεργασία των Σχολών του Ε.Α.Π με
απόφαση της Συγκλήτου/Δ.Ε., ύστερα από γνώμη ή πρόταση των αντίστοιχων Κοσμητειών, είναι δυνατή η κα-
τάρτιση Προγράμματος Μεταπτυχιακών Σπουδών από
δύο ή περισσότερες Σχολές του Ε.Α.Π. με τον συνδυασμό
Θ.Ε. που ανήκουν σε αυτές.
(β.) Διιδρυματικά Π.Μ.Σ. (Δ.Π.Μ.Σ.), σε συνεργασία με
Τμήματα άλλων Α.Ε.Ι., Ανώτατα Στρατιωτικά Εκπαιδευτικά Ιδρύματα, Ανώτατες Εκκλησιαστικές Ακαδημίες,
ερευνητικούς και τεχνολογικούς φορείς, Ερευνητικά
Πανεπιστημιακά Ινστιτούτα, την Ακαδημία Αθηνών,
το Ίδρυμα Ιατροβιολογικών Ερευνών της Ακαδημίας
Αθηνών, καθώς και αναγνωρισμένους επιστημονικούς
φορείς και ενώσεις που λειτουργούν υπό τη μορφή νομικού προσώπου δημοσίου δικαίου και σύμφωνα με τα
προβλεπόμενα της κείμενης νομοθεσίας.
(γ.) Κοινά Π.Μ.Σ. (Κ.Π.Μ.Σ.), σε συνεργασία με ιδρύματα
και ερευνητικούς οργανισμούς της αλλοδαπής, ευρωπαϊκούς και διεθνείς φορείς και οργανισμούς.
(δ.) Επαγγελματικά Π.Μ.Σ., από μία (1) ή περισσότερες
Σχολές του Ε.Α.Π. σε συγκεκριμένο γνωστικό αντικείμενο που θεραπεύει η εκάστοτε Σχολή με σκοπό την
παροχή τυπικής εκπαίδευσης μεταπτυχιακού επιπέδου
αποκλειστικά προς το προσωπικό φορέων του ιδιωτικού
ή δημόσιου τομέα, στο πλαίσιο υλοποίησης σύμβασης
ή προγραμματικής συμφωνίας του Ε.Α.Π. με φορέα του
ιδιωτικού ή δημόσιου τομέα, που αναλαμβάνει τη χρηματοδότηση της οργάνωσης και λειτουργίας του Π.Μ.Σ..
Κάθε Π.Μ.Σ. συγκροτείται από συνδυασμούς Θεματικών Ενοτήτων (Θ.Ε.) ή και Εργαστηριακών Θεματικών
Ενοτήτων (Ε.Θ.Ε.) ή και Ενότητας Πρακτικής Άσκησης
(Ε.Π.Α.), ενώ δύναται να προβλέπεται και η εκπόνηση Μεταπτυχιακής Διπλωματικής Εργασίας (Μ.Δ.Ε.). Τα Π.Μ.Σ.
διαρθρώνονται με Θ.Ε. ετήσιας ή εξαμηνιαίας διάρκειας.
Οι σπουδές στα Π.Μ.Σ. της Σχολής γίνονται με τη μέθοδο της εξ αποστάσεως εκπαίδευσης και η εκπαιδευτική
διαδικασία μάθησης πραγματοποιείται στον Ψηφιακό
Χώρο Εκπαίδευσης του Ε.Α.Π..
Άρθρο 2
Αρμόδια όργανα
Αρμόδια όργανα για την ίδρυση, τροποποίηση, οργάνωση και λειτουργία των Προγραμμάτων Μεταπτυχια-
κών Σπουδών (Π.Μ.Σ.) είναι τα ακόλουθα:
α. Η Σύγκλητος/Διοικούσα Επιτροπή (Δ.Ε.) του Ε.Α.Π..
β. Η Επιτροπή Μεταπτυχιακών Σπουδών (Ε.Μ.Σ.), σύμφωνα με τις διατάξεις του άρθρου 79 του ν. 4957/2022
(Α’ 141), η οποία συγκροτείται με απόφαση της Συγκλήτου/Δ.Ε..
γ. Η Κοσμητεία της Σχολής.
δ. Η Επιτροπή Προγράμματος Σπουδών (Ε.Π.Σ.),
σύμφωνα με τις διατάξεις της περ. γ’ της παρ. 3 του
άρθρου 2 του ν. 2552/1997 (Α’ 266), στην περίπτωση
Π.Μ.Σ. του Ε.ΑΠ. και σύμφωνα με τις διατάξεις της παρ. 5
του άρθρου 81 του ν. 4957/2022 (Α’ 141), στην περίπτωση Διιδρυματικών Π.Μ.Σ. (Δ.Π.Μ.Σ.) και Κοινών Π.Μ.Σ.
(Κ.Π.Μ.Σ.).
ε. Η Ακαδημαϊκή Επιτροπή, σύμφωνα με τις διατάξεις
της περ. γ’ της παρ. 3 του άρθρου 2 του ν. 2552/1997
(Α’ 266), στην περίπτωση νέων Π.Μ.Σ. του Ε.Α.Π..
στ. Ο/Η Διευθυντής/ύντρια του Π.Μ.Σ..
ζ. Ο/Η Συντονιστής/ιστρια της εκάστοτε Θ.Ε./Ε.Θ.Ε του
Π.Μ.Σ..
η. Η Ομάδα Διδακτικού Προσωπικού (Ο.Δ.Π.) της εκάστοτε Θ.Ε./Ε.Θ.Ε. του Π.Μ.Σ..
2.1. Σύγκλητος/Διοικούσα Επιτροπή
Η Σύγκλητος και μέχρι τη συγκρότησή της η Διοικούσα
Επιτροπή (Δ.Ε.) είναι το ανώτατο όργανο διοίκησης του
Ε.Α.Π. και έχει το τεκμήριο αρμοδιότητας. Η Σύγκλητος/
Διοικούσα Επιτροπή ασκεί τις αρμοδιότητες που ορίζονται στον ν. 2552/1997 στις αντίστοιχες κείμενες διατά-
ξεις περί Α.Ε.Ι..
2.2. Επιτροπή Μεταπτυχιακών Σπουδών (Ε.Μ.Σ.)
Η Επιτροπή συγκροτείται με απόφαση της Συγκλήτου/Δ.Ε. κατόπιν πρότασης των Κοσμητειών των Σχο-
λών του Ε.Α.Π. και αποτελείται από ένα (1) μέλος ΔΕΠ
κάθε Σχολής και τον/ην Αντιπρόεδρο/Αντιπρύτανη που
έχει στις αρμοδιότητές του/της ακαδημαϊκά θέματα, ως
πρόεδρο της Ε.Μ.Σ.. Οι αρμοδιότητες της Ε.Μ.Σ. καθορίζονται με τις διατάξεις του άρθρου 79 του ν. 4957/2022
(Α’ 141).
2.3. Κοσμητεία της Σχολής
Οι αρμοδιότητες της Κοσμητείας καθορίζονται στον.
ν. 2552/1997 και συμπληρωματικά στις ισχύουσες για
το Α.Ε.Ι. διατάξεις. Η Σχολή καταρτίζει ετησίως αναπτυξιακό σχέδιο με στόχο τον καλύτερο συντονισμό και την
ανάπτυξη των εκπαιδευτικών, ερευνητικών και λοιπών
δραστηριοτήτων της Σχολής. το οποίο εντάσσεται στη
συνέχεια στον στρατηγικό σχεδιασμό του Ε.Α.Π.. Ενδεικτικά, στο πολυετές αναπτυξιακό σχέδιο περιλαμβάνε-
ται η ίδρυση Προγραμμάτων Μεταπτυχιακών Σπουδών
(Π.Μ.Σ.). Εκτός από τις αρμοδιότητες αυτές, η Κοσμητεία
εισηγείται προς τη Σύγκλητο/Δ.Ε. για θέματα που αφορούν στο διδακτικό υλικό των Π.Σ. της Σχολής. Η εισήγη-
ση της Κοσμητείας προς τη Σύγκλητο/Δ.Ε. περιλαμβάνει
τις εισηγήσεις της Επιτροπής Ακαδημαϊκής Εποπτείας/
Επιτροπής Προγράμματος Σπουδών ενός Προγράμματος καθώς και της αρμόδιας Ο.Δ.Π.. Η Κοσμητεία, για
θέματα που αφορούν στο διδακτικό υλικό, εξετάζει αν
θα προκληθούν επικαλύψεις, τις τυχόν επιπτώσεις στα
περιεχόμενα και τη δομή ενός προγράμματος και προπάντων τις επιπτώσεις στα περιεχόμενα και τη δομή άλλων
προγραμμάτων της Σχολής. Επίσης, μπορεί να απαιτείται
και η γνώμη της Κοσμητείας μιας άλλης Σχολής, όταν το
θέμα είναι συγγενές ή εφάπτεται με το γνωστικό αντικείμενο αρμοδιότητας της άλλης Σχολής.
2.4. Επιτροπή Προγράμματος Σπουδών (Ε.Π.Σ.)
Την παρακολούθηση και τον συντονισμό λειτουργίας του Π.Μ.Σ. αναλαμβάνει η Επιτροπή Προγράμματος
Σπουδών (Ε.Π.Σ.) σύμφωνα με την περ. γ’ της παρ. 3 του
άρθρου 2 του ν. 2552/1997.
Η Ε.Π.Σ. αποτελείται από τον/ην Διευθυντή/ύντρια και
τους/ις Συντονιστές/ίστριες όλων των Θ.Ε./Ε.Θ.Ε./Ε.Π.Α.
του προγράμματος. Έχει αρμοδιότητες που σχετίζονται
ενδεικτικά με εισηγητικές προτάσεις προς την Κοσμητεία
για ίδρυση νέων Θ.Ε./Ε.Θ.Ε., αναμόρφωση/τροποποίηση
της διάρθρωσης του Π.Μ.Σ., τη συνέχιση λειτουργίας του
Π.Μ.Σ. και με το εκπαιδευτικό έργο που προσφέρεται
μέσω του προγράμματος. Η Ε.Π.Σ. αναφέρεται σχετικά
στην Κοσμητεία της Σχολής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
Η Επιτροπή συνέρχεται ύστερα από πρόσκληση του/ης
Διευθυντή/ύντριας του Π.Μ.Σ. τουλάχιστον τρεις (3) φορές κατά τη διάρκεια του ακαδημαϊκού έτους και συζητά
θέματα που αφορούν στη λειτουργία του προγράμματος
σπουδών. Σε περίπτωση μη σύγκλησης της Ε.Π.Σ. για τον
οποιοδήποτε λόγο, ο/η Κοσμήτορας της Σχολής, στην
οποία ανήκει το Π.Μ.Σ., έχει δικαίωμα έκτακτης σύγκλησης αυτής.
Ειδικότερα για θέματα που αφορούν εισηγήσεις μιας
Ο.Δ.Π. σχετικά με το διδακτικό υλικό μιας Θ.Ε., η Επιτροπή εξετάζει εάν θα προκληθούν επικαλύψεις (άρθρο 2,
παρ. 2, εδάφιο (β) του ν. 2552/1997) στο Πρόγραμμα
Σπουδών καθώς και τις τυχόν επιπτώσεις στη δομή
και τα περιεχόμενα της διδακτέας ύλης άλλων Θ.Ε. του
προγράμματος λαμβάνοντας υπόψη τις εισηγήσεις κάθε
Ο.Δ.Π., τα αποτελέσματα της αξιολόγησης από τους/ις
φοιτητές/ήτριες και τους/ις Καθηγητές/ήτριες Συμβούλους (Κ-Σ) και τη σημασία κάθε Θ.Ε. στο συγκεκριμένο
πρόγραμμα.
Οι εισηγήσεις της Επιτροπής μαζί με τις εισηγήσεις της
Ο.Δ.Π. θα διαβιβάζονται προς την Κοσμητεία και θα αναφέρουν και τις τυχόν διαφωνίες μελών της Επιτροπής του
Προγράμματος καθώς και την αιτιολογία τους.
Την παρακολούθηση και τον συντονισμό λειτουργίας
του Δ.Π.Μ.Σ./Κ.Π.Μ.Σ. αναλαμβάνει η Επιτροπή Προγράμματος Σπουδών (Ε.Π.Σ.), σύμφωνα με τις διατάξεις
του άρθρου 81 παρ. 5 του ν. 4957/2022 (Α’ 141), οι αρμοδιότητες της οποίας ορίζονται στο Ειδικό Πρωτόκολλο
Συνεργασίας μεταξύ του Ε.Α.Π. και του συνεργαζόμενου
ιδρύματος. Η Ε.Π.Σ. αποτελείται από το ακαδημαϊκό προσωπικό των συνεργαζόμενων Τμημάτων και συγκρο-
τείται με απόφαση της Συγκλήτου/Δ.Ε. του Α.Ε.Ι. που
αναλαμβάνει τη διοικητική υποστήριξη του Π.Μ.Σ., κατόπιν εισήγησης των Συνελεύσεων των συνεργαζόμενων
Τμημάτων ή αρμόδιων οργάνων των συνεργαζόμενων
φορέων. Ο ακριβής αριθμός των μελών της Επιτροπής
και η εκπροσώπηση κάθε συνεργαζόμενου Τμήματος
ή Α.Ε.Ι. της ημεδαπής ή αλλοδαπής καθορίζεται στο
πρωτόκολλο συνεργασίας. Αν στο Π.Μ.Σ. συμμετέχουν
φορείς της ημεδαπής ή αλλοδαπής που δεν παρέχουν
ισότιμη εκπαίδευση και ισότιμα πτυχία με τα Α.Ε.Ι., στην
επιτροπή προγράμματος σπουδών κάθε φορέας δύναται
να εκπροσωπείται με ένα (1) μέλος, το οποίο αναδεικνύεται από το αρμόδιο όργανο του φορέα και συμμετέχει
στο διδακτικό έργο του Π.Μ.Σ.
2.5. Ακαδημαϊκή Επιτροπή Εποπτείας (Α.Ε.Ε.)
Την παρακολούθηση και τον συντονισμό λειτουργίας
των νέων Π.Μ.Σ. αναλαμβάνει η Ακαδημαϊκή Επιτροπή
Εποπτείας (Α.Ε.Ε.) σύμφωνα με την περ. γ’ της παρ. 3
του άρθρου 2 του ν. 2552/1997. Η Επιτροπή δύναται
να αποτελείται από συντονιστές/ίστριες των Ο.Δ.Π. των
λειτουργούντων στο οικείο πρόγραμμα σπουδών Θ.Ε.
και Ε.Θ.Ε., καθώς και άλλα μέλη Δ.Ε.Π. του Ιδρύματος ή
άλλων Α.Ε.Ι. της ημεδαπής ή ερευνητές ή Έλληνες επιστήμονες, οι οποίοι κατέχουν θέση καθηγητή οποιασ-
δήποτε βαθμίδας σε ομοταγές ίδρυμα της αλλοδαπής,
ή επιστήμονες αναγνωρισμένου κύρους, οι οποίοι θεραπεύουν συναφές γνωστικό αντικείμενο με το οικείο
πρόγραμμα σπουδών. Με την απόφαση συγκρότησης
ορίζονται ο Πρόεδρος και τα μέλη κάθε επιτροπής, οι
ειδικότερες αρμοδιότητές της και κάθε θέμα σχετικό με
τη λειτουργία της, ενώ η θητεία της ορίζεται σε δύο (2)
έτη και λήγει αυτοδικαίως με τη συγκρότηση της οικείας
Ε.Π.Σ. (παρ. 2.4. του παρόντος).
2.6. Διευθυντής/ύντρια Π.Μ.Σ.
Ως Διευθυντής/ύντρια Προγράμματος Σπουδών για
κάθε Πρόγραμμα Σπουδών ορίζεται, σύμφωνα με τον
ν. 2552/1997 (παρ. 2ε του άρθρου 2) όπως τροποποιήθηκε και ισχύει, από τον Κοσμήτορα εκ περιτροπής, για
περίοδο δύο (2) ετών και κατά σειρά αρχαιότητας, ένας/
μία εκ των Καθηγητών/τριών του Ε.Α.Π. που είναι Συντονιστής/ίστρια μιας από τις Θ.Ε. του Προγράμματος αυτού.
Σε περίπτωση που υπηρετεί μόνο ένας/μία Καθηγητής/
ήτρια της ως άνω κατηγορίας, η θητεία του/ης ως Διευθυντής/ύντριας Προγράμματος Σπουδών ανανεώνεται. Σε
περίπτωση που δεν υπηρετεί κανένας/καμία Καθηγητής/
ήτρια της ανωτέρω κατηγορίας, η διάταξη επεκτείνεται
κατά σειρά στους/ις Αναπληρωτές/τριες Καθηγητές/
ήτριες του Ε.Α.Π., στους/ις Καθηγητές/ήτριες και Αναπληρωτές/τριες Καθηγητές/ήτριες που είναι μέλη Σ.Ε.Π.
του Ε.Α.Π.. Σε περίπτωση νέων Προγραμμάτων Σπουδών
και έως την ανάπτυξη του συνόλου των Θ.Ε. και των Ε.Θ.Ε.
που απαιτούνται για την ολοκλήρωση των Προγραμμάτων αυτών, χρέη Διευθυντή/ύντριας ασκεί μέλος της
Ακαδημαϊκής Επιτροπής Εποπτείας (Α.Ε.Ε.). Τα θέματα
ορισμού Διευθυντή/ύντριας στα Δ.Π.Μ.Σ./Κ.Π.Μ.Σ. καθορίζονται στο Ειδικό Πρωτόκολλο Συνεργασίας μεταξύ
του Ε.Α.Π. και του συνεργαζόμενου Ιδρύματος.
Βασική αποστολή του/ης Διευθυντή/ύντριας είναι ο
συντονισμός του Π.Σ., η εξασφάλιση της αντικειμενικής
κρίσης της προόδου των φοιτητών/τριών, η προαγωγή
της επιστημονικής έρευνας καθώς και η ανάπτυξη της
τεχνολογίας και μεθοδολογίας στο πεδίο της μετάδοσης γνώσης από απόσταση. Το έργο του/της Διευθυντή/
ύντριας δύναται να συνεπικουρείται από τον/ην Βοηθό
του/ης. Ο/Η Βοηθός προτείνεται από τον/τη Διευθυντή/
ύντρια και ο ρόλος του/ης Βοηθού Διευθυντή/ύντριας
είναι κυρίως να δρα ως συνδετικός κρίκος μεταξύ των
Συντονιστών/στριών, των διδασκόντων/ουσών της κάθε
Θ.Ε./Ε.Θ.Ε./Ε.Π.Α. από τη μία και του/της Διευθυντή/
ύντριας από την άλλη.
2.7. Ομάδα Διδακτικού Προσωπικού (Ο.Δ.Π.) Θ.Ε./
Ε.Θ.Ε./Ε.Π.Α. (ενότητας)
Η διδασκαλία της Θ.Ε. και της Ε.Θ.Ε. γίνεται από την
αντίστοιχη Ομάδα Διδακτικού Προσωπικού (Ο.Δ.Π.) η
οποία περιλαμβάνει μέλη Διδακτικού Ερευνητικού Προσωπικού (Δ.Ε.Π.) του Ε.Α.Π., και αριθμό μελών Συνεργα-
ζόμενου Εκπαιδευτικού Προσωπικού (Σ.Ε.Π.) του Ε.Α.Π.,
ανάλογα με τις ανάγκες του προγράμματος.
Οι αρμοδιότητες της Ο.Δ.Π. σχετίζονται με το εκπαιδευτικό έργο που προσφέρεται μέσα από τη Θ.Ε.. Στη
συνεδρίαση της Ο.Δ.Π. προεδρεύει ο/η Συντονιστής/
τρια της ενότητας και συζητούνται θέματα σχετικά με
την πρόοδο των φοιτητών/τριών, τις Ο.Σ.Σ., τις γραπτές
εργασίες και τους βασικούς στόχους των θεμάτων των
γραπτών εργασιών καθώς και τυχόν άλλα θέματα που
παρουσιάζονται κατά το ακαδημαϊκό έτος. Επίσης, εξετάζονται τυχόν μεγάλες αποκλίσεις στη βαθμολογία των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
ΣΕΠ και θέματα του αναλυτικού προγράμματος σπουδών
της Θ.Ε.
Η Ο.Δ.Π. εισηγείται επίσης μέσω του/ης Συντονιστή/
ίστριας προς την Επιτροπή Προγράμματος Σπουδών που
ανήκει η ενότητα βελτιώσεις, προσαρμογές, τροποποιήσεις και αλλαγές στη δομή ή σε επιμέρους τμήματα του
διδακτικού υλικού. Κατά τη λήψη αποφάσεων θα πρέπει
να λαμβάνονται υπόψη τα δεδομένα αξιολόγησης που
αφορούν το διδακτικό υλικό της Θ.Ε. τα οποία προκύπτουν από την αξιολόγηση του εκπαιδευτικού διδακτικού
υλικού. Οι αποφάσεις της Ο.Δ.Π. για το διδακτικό υλικό
διαβιβάζονται στην Επιτροπή Σπουδών του Προγράμματος, ιεραρχώντας τις εισηγήσεις των αλλαγών/προσθη-
κών. Σε περιπτώσεις διαφωνίας μεταξύ των μελών της
Ο.Δ.Π. στην εισηγητική έκθεση, μαζί με την αιτιολογία
μιας πρότασης, αναφέρονται και οι αιτίες διαφωνίας ή οι
εναλλακτικές απόψεις των μελών της Ο.Δ.Π..
2.8. Συντονιστής/ίστρια Θ.Ε./Ε.Θ.Ε./Ε.Π.Α. (ενότητα)
Σε κάθε ενότητα ορίζεται ένας/μία Συντονιστής/ίστρια
με σκοπό την εύρυθμη λειτουργία της Θ.Ε. και την αντικειμενική κρίση της προόδου των φοιτητών, την ομογενοποί-
ηση των δραστηριοτήτων των μελών Σ.Ε.Π. που ανήκουν
σε αυτή και την αποτελεσματική επικοινωνία και συντονισμό της δράσης της Ο.Δ.Π. τόσο μεταξύ των μελών της
όσο και με τον Διευθυντή/ύντρια του Π.Σ.. Ο συντονισμός
της ενότητας υλοποιείται στο πλαίσιο των οδηγιών του/της
Διευθυντή/ύντριας Προγράμματος Σπουδών. Το έργο του/
της Συντονιστή/ίστριας δύναται να συνεπικουρείται από
τον/ην Βοηθό του/ης. Ο ρόλος του/ης Βοηθού Συντονιστή/
ίστριας είναι κυρίως να δρα ως συνδετικός κρίκος μεταξύ
των διδασκόντων/ουσών της κάθε ενότητας από τη μία
και του/της Συντονιστή/ίστριας από την άλλη.
2.9. Διδακτικό Προσωπικό
Το Διδακτικό Προσωπικό αποτελείται από το Διδακτικό Ερευνητικό Προσωπικό (Δ.Ε.Π.) και το Συνεργαζόμενο
Εκπαιδευτικό Προσωπικό (Σ.Ε.Π.). Έργο των μελών Δ.Ε.Π.
και Σ.Ε.Π. του Ε.Α.Π. είναι η εξ αποστάσεως διδασκαλία,
η επιστημονική έρευνα στο γνωστικό αντικείμενο του
Π.Μ.Σ. και η ανάπτυξη εκπαιδευτικού και πληροφοριακού υλικού, καθώς και υλικού αξιολόγησης.
Τα μέλη Συνεργαζόμενου Εκπαιδευτικού Προσωπικού (Σ.Ε.Π.) είναι είτε καθηγητές/καθηγήτριες ή υπη-
ρετούντες λέκτορες άλλων Α.Ε.Ι. της ημεδαπής ή της
αλλοδαπής είτε διδάκτορες και προσλαμβάνονται με
συμβάσεις ανάθεσης έργου ή συμβάσεις εργασίας Ιδιωτικού Δικαίου Ορισμένου Χρόνου διάρκειας μέχρι ενός
(1) ακαδημαϊκού έτους για την κάλυψη συγκεκριμένων
εκπαιδευτικών αναγκών.
Το Ε.Α.Π. σε εξαιρετικές περιπτώσεις μπορεί να προσλάβει κατόχους μεταπτυχιακών τίτλων ειδίκευσης για
γνωστικά αντικείμενα εξαιρετικής και αδιαμφισβήτητης
ιδιαιτερότητας για τα οποία δεν είναι δυνατή ή συνήθης
η εκπόνηση διδακτορικής διατριβής.
Η διαδικασία, τα κριτήρια αξιολόγησης και επιλογής, οι
όροι της σύμβασης, οι υποχρεώσεις τους, τα καθήκοντα
και οι αμοιβές καθορίζονται με απόφαση της Συγκλήτου/Δ.Ε.. Οι θέσεις για τα μέλη Σ.Ε.Π. προκηρύσσονται
για συγκεκριμένες Θ.Ε./Ε.Θ.Ε./Ε.Π.Α. με απόφαση της
Συγκλήτου/Δ.Ε. κάθε τρία (3) έτη.
Με απόφαση του Πρύτανη/Προέδρου συγκροτείται
ανά Θ.Ε./Ε.Θ.Ε./Ε.Π.Α. τριμελής επιτροπή με ισάριθμο
αριθμό αναπληρωματικών μελών που αποτελείται κατά
προτεραιότητα από μέλη Δ.Ε.Π. του Ε.Α.Π. και άλλων ελληνικών Α.Ε.Ι. με το ίδιο ή συγγενές γνωστικό αντικείμε-
νο. Η επιτροπή εισηγείται στη Σύγκλητο/Δ.Ε. υποβάλλοντας πίνακα αξιολογικής κατάταξης επιλεγέντων μελών
Σ.Ε.Π. που θα ισχύουν για τρία (3) έτη. Με απόφαση της
Συγκλήτου/Δ.Ε. καθορίζεται η τελική κατάταξη των μελών Σ.Ε.Π. για κάθε Θ.Ε./Ε.Θ.Ε./Ε.Π.Α. και ο μέγιστος αριθ-
μός Μ.Δ.Ε. που κάθε μέλος Σ.Ε.Π δύναται να επιβλέψει.
Τα καθήκοντα και οι υποχρεώσεις του διδακτικού
προσωπικού αποτυπώνονται αναλυτικά στον Κανονισμό
υποχρεώσεων μελών Σ.Ε.Π. του Ε.Α.Π..
Σύσταση Υποεπιτροπών
Δύνανται να συγκροτούνται υποεπιτροπές για την
υποβοήθηση του έργου του ακαδημαϊκού οργάνου με
μόνο αντικείμενο θέματα διδακτικού υλικού.
Άρθρο 3
Αναλυτικό Πρόγραμμα Σπουδών
Για την απόκτηση μεταπτυχιακού διπλώματος ειδίκευσης
απαιτείται πτυχίο ή δίπλωμα ανώτατης εκπαίδευσης συγγενούς αντικειμένου, επιτυχής παρακολούθηση και εξέταση
τεσσάρων τουλάχιστον Θεματικών Ενοτήτων ή Εργαστηριακών Θεματικών Ενοτήτων ή Ενοτήτων Πρακτικής Άσκη-
σης, όπου προβλέπονται, ή και εκπόνηση μεταπτυχιακής
διπλωματικής εργασίας. Κάθε εξάμηνο περιλαμβάνει τουλάχιστον δεκατρείς (13) πλήρεις εβδομάδες διδασκαλίας.
Ο τίτλος του εκάστοτε Π.Μ.Σ., το αναλυτικό πρόγραμμα σπουδών, ο συνολικός αριθμός των πιστωτικών
μονάδων, το αντικείμενο/σκοπός, η ελάχιστη χρονική
διάρκεια για την ολοκλήρωση του Π.Μ.Σ., η χρονική διάρκεια λειτουργίας του, τυχόν ειδικεύσεις, οι αποδεκτές
κατηγορίες πτυχιούχων, η επίσημη γλώσσα διεξαγωγής
του Π.Μ.Σ. και η γλώσσα εκπόνησης της διπλωματικής
εργασίας καθορίζονται μετά από εισήγηση της Κοσμητείας της Σχολής, γνώμη της Επιτροπής Μεταπτυχιακών
Σπουδών και απόφαση της Διοικούσας Επιτροπής που
δημοσιεύεται στην Εφημερίδα της Κυβερνήσεως.
Το αναλυτικό πρόγραμμα σπουδών των Δ.Π.Μ.Σ./
Κ.Π.Μ.Σ. αποτυπώνεται στο Ειδικό Πρωτόκολλο Συνεργασίας μεταξύ των δύο ιδρυμάτων.
Άρθρο 4
Χορηγούμενος τίτλος
Η ολοκλήρωση Π.Μ.Σ. οδηγεί στην απονομή Μεταπτυχιακού Διπλώματος Ειδίκευσης (Μ.Δ.Ε.). Το Μ.Δ.Ε.
συνοδεύεται από το Παράρτημα Διπλώματος (Diploma
Supplement) σύμφωνα με το άρθρο 15 του ν. 3374/2005
(Α’ 189). Ο τίτλος σπουδών απονέμεται από το Ε.Α.Π. από
τη Σχολή Εφαρμοσμένων Τεχνών και Βιώσιμου Σχεδιασμού (Σ.Ε.Τ.). Η χορήγηση του τίτλου στα Δ.Π.Μ.Σ./
Κ.Π.Μ.Σ. καθορίζεται στο Ειδικό Πρωτόκολλο Συνεργασίας μεταξύ των δύο ιδρυμάτων.
Άρθρο 5
Τρόπος εισαγωγής στα ΠΜΣ
Η εγγραφή των φοιτητών/τριών στα Π.Μ.Σ της Σχολής
γίνεται χωρίς εξετάσεις, ύστερα από αίτηση των ενδιαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
φερομένων προς το Ε.Α.Π., εντός των προθεσμιών που
ορίζει η Σύγκλητος/Δ.Ε..
Στα Π.Μ.Σ της Σχολής γίνονται δεκτοί/ες κάτοχοι πτυχίου ή διπλώματος ανώτατης εκπαίδευσης συγγενούς
γνωστικού αντικειμένου.
Τα επιμέρους κριτήρια εισαγωγής στα Δ.Π.Μ.Σ./
Κ.Π.Μ.Σ. καθορίζονται στο Ειδικό Πρωτόκολλο Συνεργασίας μεταξύ των δύο ιδρυμάτων.
Άρθρο 6
Αριθμός παρεχόμενων θέσεων
Ο συνολικός αριθμός των παρεχόμενων θέσεων για
φοιτητές/ήτριες στο εκάστοτε Π.Μ.Σ. δύναται να καθορίζεται κατά ακαδημαϊκό έτος, με απόφαση της Συ-
γκλήτου/Δ.Ε., η οποία δημοσιεύεται στην Εφημερίδα της
Κυβερνήσεως σύμφωνα με τις διατάξεις της παρ. 4 του
άρθρου 5 του ν. 2552/1997.
Άρθρο 7
Υποχρεώσεις και δικαιώματα φοιτητών/τριών
7.1. Υποχρεώσεις και δικαιώματα μεταπτυχιακών φοιτητών/τριών
Οι φοιτητές/φοιτήτριες που παρακολουθούν οποιοδήποτε Πρόγραμμα Μεταπτυχιακών Σπουδών του Ελληνι-
κού Ανοικτού Πανεπιστημίου (Ε.Α.Π.) είναι μέλη της Πανεπιστημιακής Κοινότητας του Ε.Α.Π.. Κυρίαρχο δικαίωμα
των φοιτητών/τριών είναι το δικαίωμα στη μάθηση και η
ελεύθερη διακίνηση των ιδεών. Οι φοιτητές/ήτριες πρέπει να συμβάλουν στην επίτευξη των στόχων της αντί-
στοιχης Σχολής και του Ε.Α.Π. γενικότερα, αναφορικά με
την εκπαίδευση και την έρευνα, αναπτύσσοντας, μεταξύ
των άλλων, σχέσεις στενής συνεργασίας και αμοιβαίου
σεβασμού με τους διδάσκοντες και το πανεπιστήμιο. Σε
περιπτώσεις που παρατηρηθούν σοβαρές παρεκκλίσεις
από την ευπρεπή συμπεριφορά, η Κοσμητεία της κάθε
Σχολής και η Σύγκλητος/Δ.Ε. του Ε.Α.Π. δύνανται να αποφασίζουν σχετικά και να επιβάλουν ποινές.
Οι φοιτητές/ήτριες δύνανται, παράλληλα με τις σπουδές τους, να συμμετέχουν σε αμειβόμενες δραστηριό-
τητες του Ιδρύματος.
Σε όλους/ες τους/τις φοιτητές/ήτριες παρέχονται όλα
τα προνόμια και οι διευκολύνσεις, σύμφωνα με τις προϋποθέσεις της κείμενης νομοθεσίας και των υπουργικών
αποφάσεων, καθώς και των οδηγιών και αποφάσεων των
Κοσμητειών και της Συγκλήτου/Δ.Ε. του Ε.Α.Π..
7.2 Δικαίωμα αναγνώρισης Θ.Ε.
Ο/Η φοιτητής/ήτρια του Ε.Α.Π. έχει τη δυνατότητα
αναγνώρισης Θεματικών Ενοτήτων, τις οποίες έχει ήδη
παρακολουθήσει επιτυχώς σε προγενέστερη φοίτησή
του/ης στο ίδιο Πρόγραμμα Μεταπτυχιακών Σπουδών
ή ως μεμονωμένες Θ.Ε. του Προγράμματος, αφού επιβεβαιωθεί, με απόφαση της Κοσμητείας της Σχολής, η κά-
λυψη των μαθησιακών αποτελεσμάτων των σε ισχύ Θ.Ε..
Η διαδικασία αναγνώρισης Θ.Ε., όπως και τα κριτήρια
εξέτασης σχετικών αιτημάτων περιγράφεται αναλυτικά
στον Κανονισμό Σπουδών του Ε.Α.Π..
7.3. Επανεγγραφή σε Θ.Ε.
Φοιτητής/ήτρια που αποτυγχάνει σε τρεις (3) για τις
εξαμηνιαίες Θ.Ε. και τέσσερις (4) για τις ετήσιες Θ.Ε.
συνεχείς εξεταστικές δοκιμασίες ή δεν συμμετάσχει σε
αυτές, επανεγγράφεται στη Θ.Ε. με πλήρεις οικονομικές
και εκπαιδευτικές υποχρεώσεις.
7.4. Δυνατότητα Αναβολής Φοίτησης - Οριστική Διαγραφή
Σε περίπτωση που ένας/μία φοιτητής/ήτρια ολοκληρώσει επιτυχώς τουλάχιστον μία Θ.Ε. αποκτά το δικαίωμα να
αναβάλει τις σπουδές του/της και να τις συνεχίσει ύστερα
από χρονικό διάστημα που δεν μπορεί να είναι μεγαλύτερο συνολικά από έξι (6) έτη. Το συνολικό χρονικό
διάστημα της αναβολής μπορεί να συμπληρωθεί εφάπαξ
ή τμηματικά. Το δικαίωμα αναβολής φοίτησης παρέχεται
κατά τη διάρκεια της περιόδου δήλωσης νέων Θ.Ε..
Σε περίπτωση που παρέλθει ο χρόνος αναβολής και
ο/η φοιτητής/ήτρια δεν εγγραφεί για το επόμενο ακαδημαϊκό έτος ή εξάμηνο σε μία (1) τουλάχιστον Θ.Ε. δια-
κόπτεται η φοίτησή του/της. Σε περίπτωση που ένας/μία
φοιτητής/ήτρια δεν έχει ολοκληρώσει επιτυχώς καμία
Θ.Ε. από την έναρξη των σπουδών του/της και δεν εγγραφεί έστω σε μία Θ.Ε. για την αμέσως επόμενη ακαδημαϊκή
περίοδο (εξάμηνο ή έτος), διαγράφεται οριστικά από το
πρόγραμμα σπουδών.
Άρθρο 8
Ομαδικές Συμβουλευτικές Συναντήσεις (Ο.Σ.Σ.)
Κατά το χρονικό διάστημα που λειτουργεί η εξ αποστάσεως διδασκαλία μιας Θ.Ε./Ε.Θ.Ε./Ε.Π.Α., οργανώνονται,
στη βάση σχετικής απόφασης που λαμβάνει η Σύγκλητος/Δ.Ε. του πανεπιστημίου, Ομαδικές Συμβουλευτικές
Συναντήσεις (Ο.Σ.Σ.). Οι συναντήσεις αυτές διεξάγονται
σε μη εργάσιμες ημέρες και ώρες, εκτός αν αυτό σε ειδικές και κατ’ εξαίρεση περιπτώσεις δεν είναι εφικτό για
αντικειμενικούς λόγους. Ο αριθμός αυτών είναι τουλάχιστον τρεις (3) για τα Π.Σ. με εξαμηνιαίες Θ.Ε. και τουλάχι-
στον πέντε (5) για τα Π.Σ. με ετήσιες Θ.Ε. και η διάρκειά
τους είναι τέσσερις (4) ώρες η κάθε μία. Όταν οι Ο.Σ.Σ.
της ενότητας δεν διεξάγονται δια ζώσης αλλά με τηλεδιάσκεψη δύναται η διάρκεια κάθε Ο.Σ.Σ. να μειωθεί με
παράλληλη όμως αύξηση του αριθμού αυτών ώστε ο
συνολικός χρόνος των Ο.Σ.Σ. να παραμένει αμετάβλητος.
Ο/Η Συντονιστής/ίστρια της ενότητας οφείλει σε συνεννόηση με την Ο.Δ.Π. πριν τη διεξαγωγή κάθε Ο.Σ.Σ. να
ενημερώνει τους/ις Καθηγητές/ήτριες Συμβούλους της
ενότητας για την ελάχιστη αναμενόμενη θεματολογία. Η
εν λόγω θεματολογία κοινοποιείται και στον Διευθυντή
του Π.Σ..
Ο αριθμός και η διάρκεια των Ο.Σ.Σ. για τις Ε.Θ.Ε./Ε.Π.Α.
προβλέπονται στον Ειδικό Κανονισμό τους.
Άρθρο 9
Κανόνες εξετάσεων και αξιολόγησης των
επιδόσεων των μεταπτυχιακών φοιτητών/τριών
Η επιτυχής ολοκλήρωση μίας Θ.Ε. προκύπτει από:
(α) την επιτυχή υλοποίηση εκπαιδευτικών δραστηριοτήτων και
(β) την επιτυχή συμμετοχή στις τελικές εξετάσεις.
Οι προϋποθέσεις επιτυχούς ολοκλήρωσης των Ε.Θ.Ε./
Ε.Π.Α. καθορίζονται στον Ειδικό Κανονισμό τους.
9.1. Εκπαιδευτικές Δραστηριότητες (Ε.Δ.)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
Οι εκπαιδευτικές δραστηριότητες που βαθμολογούνται στο πλαίσιο μιας Θ.Ε. είναι: γραπτές εργασίες, ασκή-
σεις, τεστ, εργαστηριακή εξάσκηση, παρουσιάσεις κ.λπ.
Η υποβολή των εκπαιδευτικών δραστηριοτήτων γίνεται
αποκλειστικά και μόνο μέσω της εκπαιδευτικής πλατφόρμας του Ε.Α.Π., εκτός των περιπτώσεων της εργαστη-
ριακής εξάσκησης, των παρουσιάσεων ή άλλων ειδικών
δραστηριοτήτων. Οποιαδήποτε άλλη προαιρετική (μη
βαθμολογούμενη) εκπαιδευτική δραστηριότητα (π.χ.
κουΐζ κ.λπ.) δύναται να αναρτάται στην εκπαιδευτική
πλατφόρμα, κατά την κρίση της Ο.Δ.Π. της Θ.Ε..
9.2 Αξιολόγηση φοιτητών/τριών: Βαθμολογική βαρύτητα Θ.Ε. και δικαίωμα συμμετοχής στις τελικές εξετάσεις
Ένας/Μία φοιτητής/φοιτήτρια για να έχει δικαίωμα
συμμετοχής στις τελικές εξετάσεις πρέπει (α) να συγκεντρώσει τουλάχιστον το 50% του αθροίσματος του
δυνητικά άριστα από το σύνολο των αξιολογούμενων
δραστηριοτήτων και (β) να υποβάλει άνω του ημίσεος
του αριθμού των αξιολογούμενων εκπαιδευτικών δραστηριοτήτων. Το σύνολο των δραστηριοτήτων δεν μπο-
ρεί να υπερβαίνει το 40% της συνολικής βαθμολογίας
-εκτός αν προβλέπεται διαφορετικά στο ΦΕΚ ίδρυσης
του προγράμματος- ενώ ενεργοποιείται μόνο με επιτυχές
αποτέλεσμα (≥5) στις εξετάσεις. Οι παραπάνω περιορισμοί δεν ισχύουν για τις Ε.Θ.Ε. και η σχετική βαρύτητα
κάθε δραστηριότητας/εξέτασης καθώς και ο αριθμός
των δραστηριοτήτων καθορίζεται από την Ε.Π.Σ./Α.Ε.Ε.
με έγκριση της Κοσμητείας της Σχολής. Οιαδήποτε
απόκλιση από τα ανωτέρω απαιτεί ειδική απόφαση της
Συγκλήτου/Δ.Ε. κατόπιν τεκμηριωμένης εισήγησης της
Κοσμητείας της Σχολής. Ο αριθμός των Ε.Δ. είναι από 4-6
για τις ετήσιες Θ.Ε. και από 3-4 για τις εξαμηνιαίες Θ.Ε..
Με εισήγηση του/ης Συντονιστή/ίστριας της Θ.Ε. που
επικυρώνεται από την Επιτροπή Προγράμματος Σπουδών (Ε.Π.Σ.)/Ακαδημαϊκή Επιτροπή Εποπτείας (Α.Ε.Ε.) του
Π.Σ. και τελική έγκριση της Κοσμητείας της Σχολής καθορίζεται ο αριθμός των εκπαιδευτικών δραστηριοτήτων,
καθώς και η βαθμολογική τους βαρύτητα.
9.3 Αξιολόγηση Εκπαιδευτικών Δραστηριοτήτων
Κάθε εκπαιδευτική δραστηριότητα βαθμολογείται με
άριστα το δέκα (10).
Κατά την αξιολόγηση της επίδοσης των φοιτητών/
ητριών στις εκπαιδευτικές δραστηριότητες και ιδιαίτερα
στις γραπτές εργασίες, ο/η Καθηγητής/ήτρια Σύμβουλος
(Κ-Σ) προβαίνει σε αναλυτικό σχολιασμό, εξειδικευμένο
για κάθε/καθεμία φοιτητή/ήτρια.
Η βαθμολογία των εκπαιδευτικών δραστηριοτήτων
και η σχετική ανάδραση (σχόλια των Κ-Σ προς τους/ις
φοιτητές/ήτριες) καταχωρείται στον ψηφιακό χώρο εκπαίδευσης από τον/ην Κ-Σ το αργότερο εντός 15 ημε-
ρών από την τεθείσα καταληκτική ημερομηνία. Εάν ο/η
φοιτητής/ήτρια δεν έχει παραλάβει έγκαιρα τη σχετική
ανάδραση ή/και τη βαθμολογία του/ης Κ-Σ, πρέπει να
επικοινωνήσει άμεσα μαζί του/ης για τους λόγους που
αυτό δεν συνέβη.
Εάν ο/η φοιτητής/ήτρια διαφωνεί με τη βαθμολογία
του/της σε μια εκπαιδευτική δραστηριότητα μπορεί να
απευθυνθεί στον/η διδάσκοντα/ουσα και σε δεύτερο
επίπεδο στον/ην Συντονιστή/ίστρια της Θ.Ε./Ε.Θ.Ε./Ε.Π.Α.
συντάσσοντας υπόμνημα το οποίο τεκμηριώνει τις τυχόν αντιρρήσεις που έχει και κοινοποιώντας το στον/η
Κ-Σ. Το αρχείο των υποβληθεισών δραστηριοτήτων διατηρείται με ευθύνη του αρμόδιου τεχνικού τμήματος
του Ε.Α.Π., για διάστημα ενός τουλάχιστον ακαδημαϊκού
έτους, πέρα από αυτό που υλοποιήθηκαν.
Φοιτητής/ήτρια που δεν θεμελιώσει δικαίωμα συμμετοχής στις εξετάσεις μίας Θ.Ε., επαναλαμβάνει τη Θ.Ε. σε
επόμενο ακαδημαϊκό έτος/εξάμηνο με πλήρεις εκπαιδευτικές και οικονομικές υποχρεώσεις.
9.4 Δικαίωμα αναβαθμολόγησης επί γραπτών εργασιών ή των γραπτών εξετάσεων
Η παροχή ή όχι δικαιώματος αναβαθμολόγησης επί
γραπτών εργασιών ή των γραπτών εξετάσεων είναι
αρμοδιότητα της Ε.Π.Σ./Α.Ε.Ε. του Π.Μ.Σ. και η σχετική
απόφαση (που ισχύει για όλες τις Θ.Ε./Ε.Θ.Ε./Ε.Π.Α. του
Π.Μ.Σ.) γνωστοποιείται στην Κοσμητεία πριν την έναρξη
του ακαδημαϊκού έτους. Η διαδικασία που ακολουθείται
στην περίπτωση αναβαθμολόγησης, καθορίζεται από
την Ε.Π.Σ./Α.Ε.Ε. και ισχύει για όλες τις Θ.Ε. του Π.Σ. και
γνωστοποιείται στην Κοσμητεία.
9.5 Σχεδιασμός Εκπαιδευτικών Δραστηριοτήτων
Τα θέματα των Ε.Δ. καθορίζονται από τον/ην Συντονιστή/ίστρια κάθε Θ.Ε. μετά από συνεργασία με μέλη της
Ο.Δ.Π. της ενότητας.Τα θέματα των Ε.Δ. πρέπει να διαμορφώνονται κατά τρόπο που να καλύπτουν μία όσο το δυ-
νατόν μεγαλύτερη έκταση της διδακτέας και εξεταστέας
ύλης και να βοηθούν τον/ην φοιτητή/ήτρια στην κατανόηση των γνωστικών αντικειμένων της Θ.Ε. προκειμένου
να ανταποκριθεί με επιτυχία στις εξετάσεις. Πρέπει να
αποφεύγεται η διαμόρφωση θεμάτων που αποκλίνουν
από τα επιδιωκόμενα μαθησιακά αποτελέσματα.
Κάθε θέμα συνοδεύεται από ενδεικτική απάντηση, η
οποία θα βοηθήσει αφενός μεν τους/ις διδάσκοντες/
ουσες στη διόρθωση των Ε.Δ., αφετέρου δε στην ομογενοποίηση των βαθμολογιών που θα δώσουν. Κάθε
θέμα της Ε.Δ. συνοδεύεται από ενδεικτικό τρόπο ή/και
κριτήρια βαθμολόγησης. Τα κριτήρια αξιολόγησης αποσκοπούν στην ομοιόμορφη και, κατά το δυνατόν, ομοιο-
γενή βαθμολόγηση των Ε.Δ. και πρέπει να προσιδιάζουν
στο περιεχόμενο της συγκεκριμένης Θ.Ε.. Τα ανωτέρω
αναρτώνται στην πλατφόρμα, στον χώρο της Θ.Ε.. Ο/Η
Συντονιστής/ίστρια δύναται να παρέχει επιπλέον υλικό
επιβοηθητικό για την εκπόνηση της Ε.Δ. αναρτώντας το
στον ψηφιακό χώρο της Θ.Ε..
9.6 Αντιγραφή - Κειμενική ομοιότητα (Πλαγιαρισμός)
Η αντιγραφή και η κειμενική ομοιότητα αποτελούν
μη ορθές ακαδημαϊκές πρακτικές, οι οποίες πρέπει να
αποφεύγονται και επισύρουν ποινές, που μπορεί να είναι
από βαθμολογική μείωση μέχρι μηδενισμό της εργασίας, σε περίπτωση εκτεταμένης αντιγραφής. Στην περί-
πτωση μηδενισμού μίας εργασίας λόγω αντιγραφής/
λογοκλοπής η εργασία δεν προσμετράται στο σύνολο
των Εκπαιδευτικών Δραστηριοτήτων που απαιτούνται
για την κατοχύρωση δικαιώματος συμμετοχής στις εξετάσεις.
Κατά τα λοιπά, ισχύουν τα προβλεπόμενα του Κανονισμού Σπουδών του Ε.Α.Π. και του Παραρτήματος «ΟΔΗ-
ΓΟΣ ΛΟΓΟΚΛΟΠΗΣ».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
9.7 Εξετάσεις
Η τελική αξιολόγηση διενεργείται μετά το τέλος της διδασκαλίας μίας Θ.Ε.. Τις ημερομηνίες έναρξης και λήξης
της περιόδου αξιολόγησης καθορίζει η Σύγκλητος/Δ.Ε..
Δικαίωμα συμμετοχής στις τελικές εξετάσεις μιας ενότητας έχουν οι φοιτητές/ήτριες που έχουν εγγραφεί σε
αυτή και παράλληλα έχουν εκπληρώσει τις εκπαιδευτικές υποχρεώσεις τους (εκπαιδευτικές δραστηριότητες),
όπως αυτές έχουν καθοριστεί παραπάνω.
Ως εξεταστικές περίοδοι ορίζονται:
α) Η περίοδος Ιανουαρίου-Φεβρουαρίου (1η περίοδος)
για τους/ις φοιτητές/ήτριες των Π.Μ.Σ. με εξαμηνιαίες Θ.Ε.,
β) η περίοδος Μαΐου-Ιουνίου (2η περίοδος) για τους/ις
φοιτητές/ήτριες των Π.Μ.Σ. με ετήσιες και εξαμηνιαίες Θ.Ε..
Οι φοιτητές/ήτριες συμμετέχουν σε επαναληπτικές
εξετάσεις, οι ημερομηνίες των οποίων καθορίζονται με
απόφαση της Συγκλήτου/Δ.Ε.. Επίσης, δύναται να προσφέρεται, με απόφαση του ίδιου οργάνου, επαναληπτική
εξέταση για τους/ις τελειόφοιτους/ες φοιτητές/ήτριες.
Σε περίπτωση που ένας/μία φοιτητής/ήτρια του χειμερινού εξαμήνου (Π.Μ.Σ. με εξαμηνιαίες Θ.Ε.) αποτύχει ή
δεν προσέλθει στις τελικές εξετάσεις της 1ης περιόδου,
δύναται να επαναλάβει τις εξετάσεις, εφόσον μέσα στις
καθορισμένες ημερομηνίες κάνει δήλωση επανεγγραφής, στην επόμενη εξεταστική περίοδο (2η) χωρίς την
υποχρέωση συμμετοχής του/ης στις εκπαιδευτικές δραστηριότητες της Θ.Ε.. Σε περίπτωση που αποτύχει δύνα-
ται να συμμετάσχει στις εξετάσεις της επαναληπτικής
εξεταστικής περιόδου.
Σε περίπτωση που ένας/μία φοιτητής/ήτρια του εαρινού εξαμήνου (Π.Μ.Σ. με εξαμηνιαίες Θ.Ε.) αποτύχει
στις τελικές εξετάσεις της 2ης περιόδου, δύναται να
συμμετάσχει στην επαναληπτική εξεταστική περίοδο.
Σε περίπτωση που αποτύχει ή δεν προσέλθει δύναται
να συμμετάσχει, χωρίς την υποχρέωση συμμετοχής του/
ης στις εκπαιδευτικές δραστηριότητες της Θ.Ε., στις εξετάσεις της 1ης εξεταστικής περιόδου του επόμενου ακ.
έτους με δήλωση επανεγγραφής.
Σε περίπτωση που ένας/μία φοιτητής/ήτρια σε Π.Μ.Σ.
με ετήσιες Θ.Ε. αποτύχει ή δεν προσέλθει στις τελικές εξετάσεις της κανονικής περιόδου (2η περίοδος), δύναται να
επαναλάβει τις εξετάσεις, στην επαναληπτική εξεταστική
περίοδο. Σε περίπτωση που αποτύχει δύναται να συμμετάσχει στις εξετάσεις της 2ης και της επαναληπτικής εξε-
ταστικής περιόδου του επόμενου ακαδημαϊκού έτους.
Στην επαναληπτική εξεταστική περίοδο κάθε φοιτητής/ήτρια μπορεί να συμμετάσχει, χωρίς νέα δήλωση,
σε όσες Θ.Ε. εκ των δηλωθέντων απέτυχε ή δεν μετείχε
στη/στις προηγούμενη/ες εξεταστική/ές περίοδο/υς του
συγκεκριμένου ακαδημαϊκού έτους.
Φοιτητής/ήτρια που αποτυγχάνει σε τρεις (3) για τα
Π.Μ.Σ. με εξαμηνιαία διάρθρωση ή σε τέσσερις (4) για τα
Π.Μ.Σ. με ετήσια διάρθρωση συνεχείς εξεταστικές δοκιμασίες ή δεν συμμετάσχει σε αυτές, επανεγγράφεται στη Θ.Ε.
με πλήρεις οικονομικές και εκπαιδευτικές υποχρεώσεις.
Η τελική αξιολόγηση των φοιτητών/ητριών σε κάθε
ενότητα δύναται να γίνεται με τελική γραπτή εξέταση,
γραπτή εργασία, προφορική παρουσίαση ή εξέταση ή
συνδυασμό των παραπάνω μεθόδων.
Η εξέταση βαθμολογείται με άριστα το 10. Το διδακτικό υλικό, που προσφέρεται στο πλαίσιο της Θ.Ε., πρέπει
να επαρκεί για την αντιμετώπιση των ζητούμενων από
τις εξετάσεις.
Εξετάσεις διεξάγονται είτε δια ζώσης στην έδρα του
Ε.Α.Π. και σε άλλες πόλεις είτε με μεθόδους εξ αποστάσεως αξιολόγησης. Τον τρόπο και τη μορφή της εξέτασης
καθορίζει ο/η Συντονιστής/ίστρια της ενότητας, ύστερα
από συνεννόηση με τα μέλη της αντίστοιχης Ο.Δ.Π..
Ειδικότερα θέματα σχετικά με τις εξετάσεις περιγράφονται στον Κανονισμό Σπουδών του Ιδρύματος.
Άρθρο 10
Εργαστηριακή Θεματική Ενότητα/Ενότητα
Πρακτικής Άσκησης
10.1. Εργαστηριακή Θεματική Ενότητα (Ε.Θ.Ε.)
Για τη διδασκαλία του θεωρητικού περιεχομένου των
Ε.Θ.Ε. διεξάγονται δια ζώσης ή εξ αποστάσεως ΟΣΣ. Στην
περίπτωση των Ε.Θ.Ε. που προσφέρουν δια ζώσης ή εξ
αποστάσεως εργαστηριακή εξάσκηση άνω των δύο (2)
ημερών, ο αριθμός των Ο.Σ.Σ. διαμορφώνεται σε τουλάχιστον δύο (2) για τα Π.Σ. με εξαμηνιαία διάρκεια και
τρεις (3) για τα Π.Σ. με ετήσια διάρκεια και η διάρκειά
τους κυμαίνεται μεταξύ δύο (2) και τεσσάρων (4) ωρών
η κάθε μία. Στην περίπτωση των Ε.Θ.Ε. που προσφέρουν
δια ζώσης ή εξ αποστάσεως ηλεκτρονική εξάσκηση για
μία (1) ημέρα, τότε ισχύουν οι ίδιες προϋποθέσεις με τις
Θ.Ε. και η ημέρα της εργαστηριακής εξάσκησης προσμετράται στο σύνολο των Ο.Σ.Σ..
Η ολοκλήρωση των πειραμάτων και των εργαστηριακών δραστηριοτήτων διεξάγεται είτε εξ αποστάσεως
είτε δια ζώσης.
Με πρόταση της Α.Ε.Ε., εισήγηση της Κοσμητείας της
Σχολής και απόφαση της Συγκλήτου/Δ.Ε. εγκρίνεται ο
Κανονισμός της/των Ε.Θ.Ε. του Π.Μ.Σ.. Στον εν λόγω Κανονισμό προβλέπονται, μεταξύ άλλων, ο τρόπος αξιολό-
γησης των φοιτητών/τριών από τους/ις Κ-Σ, οι συνθήκες
επανεγγραφής στην Ε.Θ.Ε. κ.λπ.
10.2. Ενότητα Πρακτικής Άσκησης (Ε.Π.Α.)
Με πρόταση της Α.Ε.Ε., εισήγηση της Κοσμητείας της
Σχολής και απόφαση της Συγκλήτου/Δ.Ε. ορίζεται η
διαδικασία, το περιεχόμενο, η διάρκεια, οι πιστωτικές
μονάδες, ο τρόπος βαθμολόγησης και οι προϋποθέσεις
της Ενότητας Πρακτικής Άσκησης, ενώ λεπτομέρειες για
τον τρόπο εφαρμογής της προβλέπονται στον Ειδικό
Κανονισμό της Ε.Π.Α. του Π.Μ.Σ..
Άρθρο 11
Μεταπτυχιακή Διπλωματική Εργασία (Μ.Δ.Ε.)
Προτεινόμενα Θεματικά Πεδία Μ.Δ.Ε.. Οι γενικές κατηγορίες των θεμάτων για τις Μ.Δ.Ε. καθορίζονται από τον/
τη Διευθυντή/ύντρια του Π.Μ.Σ. έπειτα από συνεννόηση
με τους/τις Συντονιστές/ίστριες των Θ.Ε. και αναρτώνται
στον δικτυακό τόπο του Ε.Α.Π. πριν την έναρξη της περιόδου υποβολής της σχετικής δήλωσης από τους/τις φοι-
τητές/ήτριες. Ο/Η Διευθυντής/ύντρια του Π.Μ.Σ. οφείλει
να αναρτήσει στον ιστότοπο της ΘΕ βασικές οδηγίες για
ζητήματα που αφορούν στην επιστημονική μεθοδολογία
εκπόνησης των ΜΔΕ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
Μορφή και έκταση εργασίας. Η εργασία -θεωρητική,
εφαρμοσμένη ή πειραματική- μπορεί να παρουσιάζεται
σε μορφή γραπτού κειμένου, με τα αναγκαία σχήματα, διαγράμματα, φωτογραφίες και εικόνες. Το κείμενο πρέπει
να περιλαμβάνει σύντομη περιγραφή του θέματος της εργασίας, περιγραφή των συμπερασμάτων-αποτελεσμάτων
της εργασίας, τη μεθοδολογία, παραδοχές, βιβλιογραφία
και άλλα τυχόν αναγκαία υποστηρικτικά ή επεξηγηματικά
στοιχεία ως Παραρτήματα. Κάθε Μ.Δ.Ε. θα συνοδεύεται
από μια σύντομη περίληψη 300 λέξεων στην Ελληνική
και σε μια από τις κύριες γλώσσες της Ε.Ε. Το κάθε πρόγραμμα μπορεί να εκδίδει οδηγία για τον ενδεικνυόμενο
αριθμό λέξεων της ΜΔΕ. Το γραπτό κείμενο πρέπει να
είναι σύμφωνο με το διαμορφωθέν από το Πανεπιστήμιο πρότυπο συγγραφής των Μ.Δ.Ε.. Σε ορισμένα Π.Μ.Σ.
η εργασία μπορεί να είναι άλλης μορφής, όπως σχέδια
(φυσικά ή σε ψηφιακή μορφή) ή σε μορφή πολυμέσων
που να συνδυάζουν κείμενο, σχέδια, ήχο και κινούμενες
εικόνες. Στις περιπτώσεις αυτές πρέπει να συνοδεύονται
από σύντομη αλλά εμπεριστατωμένη έκθεση.
Υποβολή προτάσεων. Οι φοιτητές/ήτριες υποβάλλουν
πρόταση του θέματος που τους ενδιαφέρει (τίτλο, σκοπό
και προσδοκώμενα αποτελέσματα) ηλεκτρονικά, μέσω
ειδικής εκπαιδευτικής πλατφόρμας. Δεν προβλέπεται η
εκπόνηση ομαδικών διπλωματικών εργασιών εκτός αν
υφίσταται σχετική απόφαση Σχολής επικυρωμένη από
τη Σύγκλητο/Δ.Ε.. Σε μία τέτοια περίπτωση προδιαγράφονται οι ιδιαίτερες απαιτήσεις και οι διακριτές υποχρε-
ώσεις κάθε μέλους της ομάδας.
Επιτροπές κρίσης. Οι Επιτροπές Κρίσης αποτελούνται
από τον Α’ Επιβλέποντα Κ-Σ, το δεύτερο μέλος Κ-Σ της
Επιτροπής Κρίσης καθώς και τον/η Διευθυντή/ύντρια
(ή τον/ην Συντονιστή/ίστρια σε περιπτώσεις εξουσιοδότησης) ο/η οποίος/α όμως συμμετέχει μόνο κατά την
προφορική εξέταση στη διαδικασία κρίσης και ως εκ
τούτου και στη διαμόρφωση του τελικού βαθμού, εάν
και όπου το κρίνει απαραίτητο. Στην προφορική παρουσίαση μπορεί να παρευρίσκονται και άλλα μέλη ΔΕΠ ή
ΣΕΠ καθώς και ειδικοί επιστήμονες ως εξωτερικοί παρατηρητές με έκφραση γνώμης μόνο. Δύναται η διεξαγωγή
δημόσιας και ανοικτής υποστήριξης μετά από απόφαση
της Συγκλήτου/Δ.Ε..
Παρουσίαση-Εξέταση της Εργασίας. Εφόσον υπάρχει
θετική κρίση της επιτροπής, ορίζεται η ημερομηνία της
προφορικής υποστήριξης. Για τη διαδικασία παρουσίασης της Μ.Δ.Ε. ο/η εξεταζόμενος/η οφείλει να αποστείλει
έγκαιρα αντίγραφο αυτής στα μέλη της επιτροπής κρίσης.
Η παρουσίαση πρέπει να γίνεται στη γλώσσα που προβλέπεται ιδρυτικά στο Π.Σ. ή στη γλώσσα συγγραφής της.
Ο/Η εξεταζόμενος/η και τα μέλη της Επιτροπής Κρίσης
συμμετέχουν στη διαδικασία παρουσίασης/εξέτασης με
βάση τις σχετικές αποφάσεις των ακαδημαϊκών οργάνων
του πανεπιστημίου, διαφυλάσσοντας σε κάθε περίπτωση
την εγκυρότητα της διαδικασίας. Το πρόγραμμα προφορικής υποστήριξης των ΜΔΕ συντάσσεται από το αρμό-
διο διοικητικό τμήμα σε συνεργασία με τον/την ΔΠΣ (ή
τον/την Συντονιστή/ίστρια στην περίπτωση σχετικής
εξουσιοδότησης).
Οι παρουσιάσεις των Μ.Δ.Ε. πραγματοποιούνται στις
εξής εξεταστικές περιόδους:
- Στα Π.Μ.Σ. με Θ.Ε. ετήσιας διάρκειας: (α) Μαΐου (β)
Σεπτεμβρίου.
Με εισήγηση του/της Διευθυντή/ύντριας του Π.Μ.Σ.
και σχετική έγκριση της Κοσμητείας της Σχολής δύνανται
οι παρουσιάσεις να πραγματοποιούνται αποκλειστικά
την περίοδο του Σεπτεμβρίου.
- Στα Π.Μ.Σ. με Θ.Ε. εξαμηνιαίας διάρκειας: (α) Φεβρουαρίου (β) Ιουλίου.
Αξιολόγηση φοιτητών/τριών. Προκειμένου να διασφαλίζεται η ομοιόμορφη αξιολόγηση των φοιτητών/τριών
ανά ΜΔΕ, ο τελικός βαθμός της Επιτροπής Κρίσης διαμορφώνεται στη βάση της αξιολόγησης του γραπτού υπο-
βληθέντος κειμένου και της προφορικής παρουσίασης.
Αντίγραφα Μ.Δ.Ε.. Οι φοιτητές/ήτριες οφείλουν -κατόπιν της επιτυχούς παρουσίασης/εξέτασης της μεταπτυχι-
ακής διπλωματικής τους εργασίας και έχοντας ενσωματώσει σε αυτή τυχόν διορθώσεις ή συμπληρώσεις, ακόμα
και παραρτήματα που μπορεί να τους υποδειχθούν από
την επιτροπή κρίσης- να την αναρτήσουν στο αποθετήριο του Ε.Α.Π. (apothesis.eap.gr).
Ειδικότερα θέματα σχετικά με την εκπόνηση και την
παρουσίαση Μεταπτυχιακής Διπλωματικής Εργασίας
(Μ.Δ.Ε.) ορίζονται στον Γενικό Κανονισμό Μ.Δ.Ε. του
Ε.Α.Π. καθώς και σε επιμέρους Ειδικούς Κανονισμούς
Μ.Δ.Ε. ανά Π.Μ.Σ..
Άρθρο 12
Οικονομικά ζητήματα
12.1. Οικονομική συμμετοχή φοιτητών/τριών και Οικονομική διαχείριση
Τα Π.Μ.Σ. είναι αυτοχρηματοδοτούμενα και το κόστος
λειτουργίας τους καλύπτεται από την οικονομική συμμετοχή των μεταπτυχιακών φοιτητών/τριών καθώς και
από άλλες πηγές όπως εισφορές, χορηγίες, υποτροφίες,
δωρεές από ιδιωτικούς και δημόσιους φορείς κ.λπ.
Οι φοιτητές/ήτριες επιβαρύνονται για την απόκτηση
του απαραίτητου εκπαιδευτικού, πληροφοριακού και
υλικού αξιολόγησης και συμμετέχουν στις ιδιαίτερες δαπάνες επικοινωνίας, που συνδέονται με την εφαρμογή
του συστήματος της εξ αποστάσεως εκπαίδευσης.
Η διαχείριση των πόρων των Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Ε.Α.Π..
12.2. Χορήγηση υποτροφιών
Το Πανεπιστήμιο χορηγεί δυο ειδών υποτροφίες: (α)
υποτροφίες αριστείας και (β) υποτροφίες με οικονομικά,
κοινωνικά, ακαδημαϊκά κριτήρια.
Τα κοινωνικά κριτήρια και τα κριτήρια επίδοσης για τη
χορήγηση υποτροφιών ορίζονται, ύστερα από εισήγηση της Συγκλήτου/Δ.Ε. του Ε.Α.Π., με απόφαση του/της
Υπουργού Παιδείας, Θρησκευμάτων και Αθλητισμού.
Τα κριτήρια υποτροφιών περιγράφονται αναλυτικά
στον Κανονισμό χορήγησης υποτροφιών του Ε.Α.Π..
Άρθρο 13
Απονομή και βαθμός τίτλου
Στους/ις φοιτητές/ήτριες που ολοκληρώνουν επιτυχώς τις μεταπτυχιακές τους σπουδές, απονέμεται μετα-
πτυχιακό δίπλωμα ειδίκευσης, ενώπιον του Πρύτανη/
Προέδρου της Συγκλήτου/Δ.Ε. και του Κοσμήτορα ως
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
εκπροσώπου της Σχολής. Η απονομή του τίτλου δεν
αποτελεί συστατικό τύπο της επιτυχούς περάτωσης
των σπουδών, είναι όμως αναγκαία προϋπόθεση για τη
χορήγηση του μεταπτυχιακού διπλώματος ειδίκευσης.
Πριν από την απονομή του τίτλου δύναται να χορηγείται
στους/ις απόφοιτους/ες βεβαίωση επιτυχούς περάτωσης
των μεταπτυχιακών σπουδών τους. Το τελετουργικό της
απονομής, συμπεριλαμβανομένου του τυπικού ανακήρυξης, ορίζεται με απόφαση της Συγκλήτου/Δ.Ε..
Ο βαθμός του μεταπτυχιακού διπλώματος ειδίκευσης,
για τους/ις φοιτητές/ήτριες με εισαγωγή από το ακαδημαϊκό έτος 2016-2017 και εξής, υπολογίζεται με βάση
το Ευρωπαϊκό Σύστημα Μεταφοράς και Συσσώρευσης
Πιστωτικών Μονάδων, ανάλογα με τα ECTS που αντιστοιχούν στις ΘΕ/ΕΘΕ/ΕΠΑ/ΜΔΕ. Για τους/ις φοιτητές/
ήτριες με εισαγωγή έως και το ακαδημαϊκό έτος 20152016, ο βαθμός του διπλώματος υπολογίζεται από το
σταθμισμένο μέσο όρο των βαθμών των ΘΕ/ΕΘΕ/ΜΔΕ.
Στον τίτλο σπουδών αναγράφεται ο βαθμός και ο χαρακτηρισμός του σύμφωνα με την παρακάτω βαθμο-
λογική κλίμακα:
Καλώς: 5.00-6.49
Λίαν Καλώς: 6.50-8.49
Άριστα: 8.50-10.00
Άρθρο 14
Κινητικότητα
Το Ε.Α.Π. έχει λάβει τη χάρτα ERASMUS και παρέχει
στους/ις φοιτητές/ήτριες τη δυνατότητα να συμμετέχουν
σε προγράμματα κινητικότητας.
Άρθρο 15
Αξιολόγηση
Οι Κ-Σ των Θ.Ε./Ε.Θ.Ε./Ε.Π.Α., το εκπαιδευτικό υλικό
και οι διοικητικές υπηρεσίες αξιολογούνται από τους/
ις φοιτητές/ήτριες σύμφωνα με το σύστημα αξιολόγησης που ισχύει στο Ε.Α.Π. και βασίζεται στην ανώνυμη
συμπλήρωση ερωτηματολογίων. Για τη συμπλήρωση
του ερωτηματολογίου ενθαρρύνονται οι φοιτητές/ήτριες
από τους/ις Κ-Σ και Συντονιστές/ίστριες και γίνεται σχετική ενημέρωσή τους.
Παράλληλα με την αξιολόγηση των διδασκόντων από
τους φοιτητές πραγματοποιείται υποχρεωτικά και η αξιολόγηση των διδασκόντων από τους/ις Συντονιστές/ίστριες.
Άρθρο 16
Μεταβατικές Διατάξεις
Ο παρών Κανονισμός λειτουργεί συμπληρωματικά
του γενικού κανονιστικού πλαισίου του Ε.Α.Π.. Όσα θέματα δεν ρυθμίζονται με τον παρόντα Κανονισμό, θα
ρυθμίζονται με εισήγηση της Σχολής και απόφαση της
Συγκλήτου/Δ.Ε., σύμφωνα με την κείμενη νομοθεσία
και όσα ορίζονται από τον νόμο λειτουργίας του Ε.Α.Π.
2552/1997.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 20 Φεβρουαρίου 2024
Ο Πρόεδρος
ΙΩΑΝΝΗΣ ΚΑΛΑΒΡΟΥΖΙΩΤΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1423/04.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201423.pdf | Tokens: 45462]